26 avgust kuni Samarqandda o‘n ikkinchi bor tashkillashtirilayotgan «Sharq taronalari» xalqaro musiqiy festivalining ochilish marosimi bo‘lib o‘tdi. Festival arafasida qadimiy shahar markazidagi Registon maydonida jamlangan mahalliy bloger va jurnalistlar hamda xorijlik inflyuyenserlar prezident oilasi a’zolari bilan uchrashib, suhbat qurishdi. Prezident Shavkat Mirziyoyevning o‘zi ham dunyoning 40 dan oshiq davlatidan kelgan 100 dan ziyod inflyuyenserlar hamda mahalliy jurnalist va blogerlar bilan yuzma-yuz muloqot qildi, blogerlarni hamisha qo‘llab-quvvatlashini bildirdi va yakunda ular bilan selfiga tushdi.